4.2. Evaluări ex post

În 2014, conflictul din estul Ucrainei, precum și deteriorarea considerabilă a situației economice și financiare a țării au declanșat sprijinul prin AMF la un nivel fără precedent. În perioada 2014-2015, în cadrul a trei operațiuni de asistență macrofinanciară, au fost puse la dispoziția Ucrainei sub formă de împrumuturi 3,4 miliarde EUR, din care 2,21 miliarde EUR au fost plătite până în decembrie 2015. Aceasta reprezintă cea mai mare asistență financiară acordată vreodată unei țări din afara UE într-o perioadă de timp atât de scurtă.

Numărul și volumul operațiunilor de asistență macrofinanciară au fost afectate de evoluțiile economice și financiare de la nivel mondial. Începând cu 2011, condițiile de finanțare de pe piețele globale de capital pentru economiile emergente au cunoscut o deteriorare semnificativă, fapt care reflectă parțial trecerea către măsurile de siguranță ca urmare a crizei datoriei suverane din zona euro. În plus, „primăvara arabă” și tulburările politice și economice din țările arabe partenere din zona Mediteranei au intensificat presiunea asupra bugetelor și asupra poziției financiare externe a țărilor respective. Aceste evoluții au condus la creșterea cererii de asistență macrofinanciară în 2012 și 2013, primindu-se cereri de sprijin din partea Egiptului, Iordaniei și Tunisiei.

II.crearea unui cadru mai amplu pentru operațiunile de AMF;

III.alinierea procesului decizional la cel al altor instrumente de finanțare externă.

Ca urmare a unor discuții ample cu Parlamentul European și Consiliul, Comisia a considerat că natura propunerii sale a fost modificată în cursul procedurii legislative greoaie într-o măsură care a privat-o de rațiunea de a exista și, prin urmare, la 8 mai 2013, a decis să-și retragă propunerea.

Ca urmare a acestei retrageri, la 18 iulie 2013, Consiliul a introdus la Curtea de Justiție o acțiune în anulare împotriva Comisiei, în temeiul articolului 263 din TFUE. Curtea de Justiție, în hotărârea sa din 14 aprilie 2015, a respins acțiunea formulată de Consiliu și a confirmat că retragerea de către Comisie a fost justificată. În consecință, deciziile legislative privind operațiunile de asistență macrofinanciară individuale vor continua să fie adoptate de Parlament și de Consiliu de la caz la caz, în cadrul procedurii legislative ordinare (PLO).

Experiența recentă, în special nevoia de a lansa cu rapiditate operațiuni de AMF noi în Ucraina în 2014 și 2015, a subliniat o dată în plus necesitatea de a garanta că asistența macrofinanciară, ca instrument de urgență, poate să fie mobilizată în mod rapid ca reacție la situațiile de criză. În acest context, colegiuitorii au depus eforturi pentru a accelera procesul decizional în cadrul procedurii legislative ordinare, în special pentru cea mai recentă operațiune de AMF din Ucraina, care a fost adoptată într-un interval care a depășit cu puțin trei luni, în cursul anului 2015. Cu toate acestea, marja de accelerare a procedurii de adoptare în cadrul procedurii legislative ordinare rămâne limitată, astfel cum indică utilizarea procedurii de urgență, în temeiul articolului 213 din TFUE, pentru adoptarea în 2014 a celei de a doua operațiuni de AMF pentru Ucraina.

Prin urmare, Comisia va continua să colaboreze cu colegiuitorii și să exploreze modalități de îmbunătățire a eficacității și eficienței procesului decizional actual.

3. Operațiunile de asistență macrofinanciară în 2015

3.1. Prezentare generală

Au fost realizate progrese în legătură cu următoarele decizii de asistență macrofinanciară în 2015:

Georgia: Aceasta este a doua dintre cele două operațiuni de AMF asumate de UE în 2008 și aprobate de către colegiuitori în august 2013. Ea se ridică la 46 de milioane EUR, care urmează să fie oferite jumătate sub formă de împrumuturi, jumătate sub formă de granturi. Componenta de grant a primei tranșe (13 milioane EUR) a fost plătită în ianuarie 2015, iar partea de împrumut (10 milioane EUR), în luna aprilie. Întrucât Georgia a realizat măsurile de politică convenite în memorandumul de înțelegere semnat cu UE, plata celei de a doua tranșe (în valoare de 23 de milioane EUR) este planificată pentru 2016, cu condiția ca programul FMI să rămână pe drumul cel bun.

Iordania: În decembrie 2013, colegiuitorii au adoptat propunerea Comisiei de a acorda Iordaniei împrumuturi în valoare de 180 de milioane EUR. Operațiunea a fost plătită în totalitate în 2015, în două tranșe de 100 de milioane EUR și, respectiv, 80 de milioane EUR. Prima tranșă a fost plătită în februarie 2015, iar cea de a doua, în octombrie 2015.

Republica Kârgâzstan: Această operațiune de AMF, care constă din 15 milioane EUR sub formă de împrumuturi și din 15 milioane EUR sub formă de granturi, are un caracter excepțional datorită situării Republicii Kârgâzstan în afara perimetrului geografic normal al asistenței macrofinanciare. În urma aprobării de către colegiuitori în octombrie 2013, prima tranșă a asistenței a fost eliberată în 2015: grantul în valoare de 10 milioane EUR a fost eliberat în iunie 2015 și împrumutul de 5 milioane EUR, în octombrie 2015. Componenta de grant a celei de a doua tranșe a fost plătită în februarie 2016, iar componenta de împrumut a fost plătită în aprilie 2016.

Tunisia: În decembrie 2013, Comisia a prezentat o propunere pentru acordarea de asistență macrofinanciară Tunisiei sub formă de împrumuturi în valoare de până la 250 de milioane EUR. Decizia a fost adoptată de colegiuitori în mai 2014, iar valoarea asistenței a fost majorată la 300 de milioane EUR. Primele două tranșe (în valoare de 100 de milioane EUR fiecare) au fost plătite în mai și, respectiv, în decembrie 2015. Plata celei de a treia și ultime tranșe este planificată pentru 2016.

Pentru Ucraina, o sumă totală de 850 de milioane EUR, sub formă de împrumuturi, a fost plătită în 2015 în cadrul celor două programe de AMF. Primul program (AMF I), pe baza deciziilor adoptate în 2002 și 2010, a furnizat AMF în valoare totală de 610 milioane EUR. Din această sumă, 360 de milioane EUR au fost plătite în două tranșe, în mai și, respectiv, în noiembrie 2014. Plata celei de a treia și ultime tranșe (250 de milioane EUR) a avut loc în aprilie 2015.

De asemenea, ca răspuns la continuarea deteriorării situației macroeconomice a Ucrainei, în ianuarie 2015 Comisia a propus o nouă operațiune de AMF (AMF III) de până la 1,8 miliarde EUR, pentru a acoperi nevoile de finanțare externă ale țării și a sprijini un pachet de reforme cuprinzător. Această operațiune suplimentară, a treia care urmează să fie pusă în aplicare în Ucraina din 2014, ridică valoarea totală a asistenței macrofinanciare puse la dispoziția Ucrainei de către UE la 3,4 miliarde EUR. În urma aprobării de către colegiuitori în aprilie 2015, prima tranșă de 600 de milioane EUR a fost plătită în iulie 2015. Plata celei de-a doua tranșe a acestei operațiuni (tot în valoare de 600 de milioane EUR) era prevăzută inițial să aibă loc în 2015. Cu toate acestea, tranșa fost amânată ca urmare a progreselor insuficiente în ceea ce privește o serie de măsuri de reformă. Se preconizează că această tranșă și cea de a treia vor fi puse la dispoziție în cursul anului 2016, sub rezerva punerii în aplicare cu succes a politicii economice și a condițiilor financiare convenite cu Ucraina și a implementării continue și satisfăcătoare a programului FMI.

3.2. Operațiuni individuale în țările beneficiare în 2015

3.2.1. Georgia

În august 2013, UE a adoptat o decizie privind un program de asistență macrofinanciară pentru Georgia, în valoare totală de 46 de milioane EUR, jumătate sub formă de granturi, jumătate sub formă de împrumuturi, care urmează să fie acordate în două tranșe egale. Aceasta este a doua operațiune de AMF din cele două operațiuni egale asumate de UE la conferința internațională a donatorilor organizată la Bruxelles în octombrie 2008, când economia georgiană suferea atât de pe urma crizei financiare mondiale, cât și a conflictului de scurtă durată cu Rusia din acel an.

După ce Georgia a încheiat un nou program de plăți FMI în iulie 2014, negocierile privind AMF au fost reactivate. Memorandumul de înțelegere, acordul de împrumut și acordul de grant au fost semnate de ambele părți și, după caz, au fost ratificate de parlamentul georgian în decembrie 2014.